**ТӨСӨЛ 2024.02.19**

**УУЛ УУРХАЙН БҮТЭЭГДЭХҮҮНИЙ АРИЛЖААНЫ ЖУРАМ**

**/Шинэчилсэн найруулга/**

*ТӨСӨЛ*

[**НЭГ. ЕРӨНХИЙ ЗҮЙЛ** 2](#_Toc160182681)

[**ХОЁР. БИРЖЭЭР АРИЛЖААЛАХ** 2](#_Toc160182682)

[**УУЛ УУРХАЙН БҮТЭЭГДЭХҮҮН** 2](#_Toc160182683)

[**ГУРАВ. БҮРТГЭХ, ЗАХИАЛГА ХҮЛЭЭН АВАХ, АРИЛЖААГ ЗОХИОН БАЙГУУЛАХ** 3](#_Toc160182684)

[**ХУДАЛДАХ САНАЛ ГАРГАГЧААР БҮРТГЭХ** 3](#_Toc160182685)

[**ХУДАЛДАХ ЗАХИАЛГА, ТҮҮНИЙГ ХҮЛЭЭН АВАХ** 3](#_Toc160182686)

[**ХУДАЛДАН АВАХ САНАЛ ГАРГАГЧ, ТҮҮНИЙ ЗАХИАЛГЫГ БҮРТГЭХ** 5](#_Toc160182687)

[**АРИЛЖАА ЗОХИОН БАЙГУУЛАХ** 6](#_Toc160182688)

[**ДӨРӨВ. ХЭЛЦЛИЙН ТАЙЛАН** 6](#_Toc160182689)

[**ТАВ. АРИЛЖААНЫ МЭДЭЭЛЛИЙН ИЛ ТОД БАЙДАЛ** 7](#_Toc160182690)

[**ЗУРГАА. АРИЛЖААТАЙ ХОЛБООТОЙ МАРГААН** 8](#_Toc160182691)

[**ДОЛОО. БУСАД** 8](#_Toc160182692)

**УУЛ УУРХАЙН БҮТЭЭГДЭХҮҮНИЙ БИРЖИЙН**

**АРИЛЖААНЫ ЖУРАМ**

# **НЭГ. ЕРӨНХИЙ ЗҮЙЛ**

* 1. Энэхүү журмаар "Монголын хөрөнгийн бирж " ХК (цаашид "Бирж" гэх)-ийн уул уурхайн бүтээгдэхүүний спот, форвард гэрээний захиалгыг хууль тогтоомжийн хүрээнд бүртгэх, арилжааг зохион байгуулах, мэдээллийн ил тод байдлыг хангахтай холбоотой харилцааг зохицуулна.
  2. Уул уурхайн бүтээгдэхүүнд суурилсан фьючерс, опцион санхүүгийн хэрэгслийн арилжаа энэ журамд хамаарахгүй.
  3. Энэхүү журмаар зохицуулаагүй бусад харилцааг Уул уурхайн бүтээгдэхүүний биржийн тухай хууль, Компанийн тухай хууль, Үнэт цаасны зах зээлийн тухай хууль, холбогдох бусад хууль тогтоомж, Санхүүгийн зохицуулах хороо /цаашид “Хороо” гэх/ болон Биржээс баталсан бусад журам, заавраар зохицуулна.
  4. Энэхүү журмыг Бирж, түүний гишүүн Уул уурхайн бүтээгдэхүүний арилжааны брокер болон түүний харилцагчид, итгэмжлэгдсэн агуулах, терминал болон уул уурхайн бүтээгдэхүүний зохицуулалттай зах зээлийн бусад оролцогчид дагаж мөрдөнө.

# **ХОЁР. БИРЖЭЭР АРИЛЖААЛАХ**

# **УУЛ УУРХАЙН БҮТЭЭГДЭХҮҮН**

* 1. Бирж нь Засгийн газраас баталсан нэр төрөл, ангилалд нийцсэн уул уурхайн бүтээгдэхүүнийг арилжина.
  2. Биржээр арилжаалах уул уурхайн бүтээгдэхүүн нь Монгол Улсын стандартад заасан төрөл, ангилал, чанарын үзүүлэлтийг хангасан байна.
  3. Биржээр арилжаалагдсан бүтээгдэхүүний чанарын найдвартай байдлыг худалдагч тал хариуцах бөгөөд бүтээгдэхүүний чанарт тухай бүр хяналт тавьж ажиллана.
  4. Худалдагч нь зөвхөн бэлэн байгаа бүтээгдэхүүнийг спот гэрээгээр арилжаалах бөгөөд тухайн бүтээгдэхүүнийг итгэмжлэгдсэн агуулахад байршуулж итгэмжлэгдсэн лабораториор шинжилгээ хийлгүүлсэн байна.
  5. Худалдагч тал бүтээгдэхүүний чанарын хяналтыг хэрэгжүүлээгүйн улмаас худалдан авагч талыг хохироосон нь тухайн худалдагч талын биржийн бүртгэлийг тодорхой хугацаагаар түдгэлзүүлэх эсхүл бүр мөсөн хасах үндэслэл болно.
  6. Уул уурхайн бүтээгдэхүүн тус бүрийг багц (лот)-аар илэрхийлэх ба тухайн багцыг биржийн холбогдох журмаар тогтооно.
  7. Журмын 3.6 дахь хэсэгт заасан багцаар илэрхийлэх бүтээгдэхүүний Биржээр арилжих захиалгын хэмжээ **50** буюу түүнээс дээш багц байвал их хэмжээний багц гэж үзнэ.
  8. Худалдах санал гаргагч нь Биржээр арилжаалах бүтээгдэхүүний дуудах доод үнийг хил залгаа улсын хилийн боомтын үнэд нийцүүлэн ирүүлнэ.
  9. Зэсийн баяжмалын арилжаанд худалдах санал гаргагч болон худалдан авах санал гаргагч нь зуучлагчгүйгээр оролцож болно.

# **ГУРАВ. БҮРТГЭХ, ЗАХИАЛГА ХҮЛЭЭН АВАХ, АРИЛЖААГ ЗОХИОН БАЙГУУЛАХ**

## **ХУДАЛДАХ САНАЛ ГАРГАГЧААР БҮРТГЭХ**

* 1. Ашигт малтмалын тусгай зөвшөөрөлтэй, ашигт малтмалыг боловсруулах үйл ажиллагаа эрхлэгч хуулийн этгээд нь уул уурхайн бүтээгдэхүүн худалдах санал гаргагчаар бүртгүүлсний үндсэн дээр Биржийн арилжаанд оролцоно.
  2. Уул уурхайн бүтээгдэхүүн худалдагч нь ашигт малтмалын ашиглалтын хүчин төгөлдөр тусгай зөвшөөрөлтэй эсхүл ашигт малтмалыг боловсруулах үйл ажиллагаа эрхэлдэг Монгол Улсын хуулийн этгээд байх бөгөөд Биржид худалдах санал гаргагчаар бүртгүүлэхэд дараах баримт бичгийг худалдах санал гаргагч өөрөө эсхүл түүний брокер бүрдүүлэн ирүүлнэ. Үүнд:
     1. Монгол Улсын хуулийн этгээдийн улсын бүртгэлийн гэрчилгээний нотариатаар гэрчлүүлсэн хуулбар
     2. Худалдагч этгээдийн сүүлийн 1 жилийн аудитлагдсан санхүүгийн тайлан;
     3. Компанийн үйл ажиллагаа, бизнес төлөвлөгөөний танилцуулга;
     4. Тухайн жилийн уулын ажлын төлөвлөгөө болон өмнөх жилийн уулын ажлын тайлан /жич: боловсруулах үйлдвэрийн хувьд ашигт малтмалын тусгай зөвшөөрөл эзэмшигчтэй байгуулсан гэрээ/;
     5. Ашигт малтмалын хүчин төгөлдөр тусгай зөвшөөрлийн гэрчилгээний нотариатаар гэрчлүүлсэн хуулбар (жич: боловсруулах үйл ажиллагаа эрхэлдэг Монгол Улсын хуулийн этгээдэд хамаарахгүй)
     6. Брокертой байгуулсан гэрээ.
     7. Биржээс шаардлагатай гэж үзсэн бусад.
  3. Дараах тохиолдолд худалдах санал гаргагчаар бүртгэхээс татгалзана. Үүнд:
     1. Хүчин төгөлдөр бус баримт бичиг ирүүлсэн;
     2. Холбогдох хууль, журам, гэрээнд заасан бусад.
  4. Худалдах санал гаргагчаар бүртгүүлэх хуулийн этгээд нь журамд заасан шаардлага хангасан, ирүүлсэн баримт бичиг нь хүчин төгөлдөр, хангалттай бүрэн гүйцэд гэж үзсэн тохиолдолд Бирж худалдах санал гаргагчаар бүртгэж, гэрээ байгуулна.

## **ХУДАЛДАХ ЗАХИАЛГА, ТҮҮНИЙГ ХҮЛЭЭН АВАХ**

* 1. Худалдах санал гаргагч нь брокероор дамжуулан Биржээр арилжаалах бүтээгдэхүүний захиалгыг дараах бүрдүүлбэрийн хамт арилжаа зохион байгуулагдахаас ажлын 7-гоос доошгүй, их хэмжээний багцын захиалгыг ажлын 10-аас доошгүй өдрийн өмнө Биржид ирүүлэх ба арилжааны системд оруулна. Үүнд:
     1. Энэхүү журмын Хавсралт 1-д тусгагдсан “Уул уурхайн бүтээгдэхүүн арилжих захиалга”;
     2. Спот гэрээний хувьд итгэмжлэгдсэн агуулах, терминалд байршуулсан бүтээгдэхүүний агуулахын баримт, лабораторийн шинжилгээний дүгнэлт;
     3. Уул уурхайн бүтээгдэхүүний төлбөр тооцооны журмын Хавсралт 1-д тусгагдсан бүртгэх үйлчилгээний хөлс төлсөн баримт.
  2. Журмын 3.5-т заасан захиалгыг ажлын өдрийн 09:00-14:00 цагийн хооронд Биржид ирүүлнэ.
  3. Хэрэв худалдах санал гаргагч нь энэхүү журмын 3.6-д заасан захиалга хүлээн авах хугацааг хожимдуулж ирүүлсэн тохиолдолд тухайн захиалгыг дараагийн ажлын өдөр хүлээн авснаар тооцож бүртгэн, журмын 3.14-д заасан хугацааг мөн тус өдрөөс эхлэн тоолж эхэлнэ.
  4. Спот, форвард гэрээний захиалгад энэхүү журмын Хавсралт 1-т заасан маягтын дагуу мэдээллийг бүрэн гүйцэд, үнэн зөв бөглөж ирүүлнэ.
  5. Уул уурхайн бүтээгдэхүүн худалдах захиалгад дурдсан мэдээллийн үнэн зөвийг худалдах санал гаргагч, түүний брокер хариуцах бөгөөд бүртгэснээс хойш тухайн мэдээлэлд өөрчлөлт оруулахгүй.
  6. Худалдагч нь арилжих захиалгад дурдсан бүтээгдэхүүнийг худалдан авагчид нийлүүлэх чадамжтай байна.
  7. Шаардлагатай тохиолдолд Бирж нь энэхүү журмын 3.10-д заасан шаардлагыг хангах эсэх талаар нотлох баримт шаардаж болно.
  8. Бирж нь бүрдүүлбэр бүрэн худалдах захиалгыг хүлээн авч, ажлын 2 өдрийн дотор бүрдүүлбэрийг хянаж, шалгана.
  9. Худалдах захиалгад тусгагдсан арилжаа зохион байгуулагдах товлосон хугацааг худалдах санал гаргагч, түүний брокертой зөвшилцөж арилжааны төлөвлөгөө, хуваарьтай уялдуулж өөрчлөн бүртгэж болно. Хэрэв зөвшилцөлд хүрээгүй бол тухайн захиалгыг бүртгэхээс татгалзаж болно.
  10. Худалдах захиалга нь шаардлага хангасан тохиолдолд Биржийн Гүйцэтгэх захирлын тушаалаар бүртгэж, захиалга тус бүрд бүртгэлийн код олгож, худалдагчийн брокерт нэн даруй мэдэгдэнэ.
  11. Журмын 3.14 дэх хэсэгт заасан тушаалыг үндэслэн арилжааны зарыг олон нийтэд арилжаа зохион байгуулагдах өдрөөс ажлын 5 өдрийн өмнө, их хэмжээний багцын арилжааны зарыг ажлын 8 хоногийн өмнө байршуулна.
  12. Бирж нь энэхүү журмын 3.12-т заасан хугацаанд захиалгатай холбоотой шаардлагатай нэмэлт мэдээллийг худалдагч, эсхүл түүний брокероос тодруулж, гаргуулан авч болно.
  13. Дараах тохиолдолд Бирж худалдах захиалгыг бүртгэхээс татгалзана. Үүнд:
      1. захиалгын мэдээлэл болон бүрдүүлбэр дутуу;
      2. захиалга, түүний бүрдүүлбэрт байгаа мэдээллийг үнэн зөв мэдүүлээгүй;
      3. энэхүү журмын 3.12-д заасан нэмэлт мэдээллийг шаардсан хугацаанд ирүүлээгүй;
      4. Өмнө нь хийгдсэн арилжааны гэрээ болон нийлүүлэлтийн мэдээллийг тухай бүрд нь арилжааны системд оруулаагүй;
      5. Биржтэй байгуулсан гэрээ эсхүл худалдан авагчтай байгуулсан гэрээгээр хүлээсэн үүргээ биелүүлээгүй зөрчлийг удаа дараа гаргасан;
      6. Холбогдох хууль тогтоомж, журамд заасан бусад.
  14. Бирж нь энэхүү журмын 3.17-д заасны дагуу захиалгыг бүртгэхээс татгалзсан тохиолдолд энэ тухай худалдах санал гаргагч,брокерт мэдэгдэнэ.
  15. Уул уурхайн бүтээгдэхүүний зах зээлийн үнэ буурсан тохиолдолд худалдах санал гаргагчийн эрх бүхий албан тушаалтны гарын үсэг бүхий хүсэлтийг үндэслэн Бирж нь захиалгын дуудах доод үнэд арилжаа зохион байгуулагдахаас ажлын 1-ээс доошгүй өдрийн өмнө Гүйцэтгэх захирлын тушаалаар өөрчлөлт оруулна.
  16. Бирж нь дуудах доод үнийг энэ журмын 3.19, дахь хэсэгт заасны дагуу худалдагчийн хүсэлтийн дагуу өөрчилсөн тухай өөрийн цахим хуудсаар дамжуулан нийтэд мэдээлнэ.
  17. Тухайн бүтээгдэхүүн арилжих захиалгын дагуу арилжаа зохион байгуулагдаж, хэлцэл хийгдсэнээр арилжааны систем дэх тухайн бүтээгдэхүүнийг бүртгэлээс хасна.

## **ХУДАЛДАН АВАХ САНАЛ ГАРГАГЧ, ТҮҮНИЙ ЗАХИАЛГЫГ БҮРТГЭХ**

* 1. Худалдан авах санал гаргагч нь Биржийн гишүүн брокероор дамжуулан арилжаанд оролцоно.
  2. Худалдан авах санал гаргагч нь Биржид бүртгүүлэхдээ дараах баримт бичгийг Монгол эсхүл Англи хэл дээрх баталгаат орчуулгын хамт хүргүүлнэ. Үүнд:
     1. Хуулийн этгээдийн улсын бүртгэлийн гэрчилгээний хуулбар;
     2. Харилцагч банкны дансны тодорхойлолт;
     3. Монгол Улсад бүртгэлтэй төлөөлөгчийн газартай бол холбогдох мэдээлэл;
     4. Брокертой байгуулсан гэрээ;
     5. Шаардлагатай гэж үзсэн бусад баримт.
  3. Худалдан авах санал гаргагч эсхүл брокер нь харилцагчийн мэдээллийг Биржийн арилжааны системд бүртгүүлж, харилцагчийн код авах ба тухайн код нь худалдан авах санал гаргагчийг таних дахин давтагдашгүй код байна.
  4. Худалдан авагч нь худалдагчаас санал болгосон захиалгын дагуу товлосон өдөр дуудлага арилжаанд оролцож худалдах захиалга оруулах эсхүл Биржийн арилжааны системийн “Худалдан авагчийн захиалгын сан”-д захиалгыг оруулж болно.
  5. Худалдан авах санал гаргагчийн брокерыг солих бүрд биржид мэдэгдэж, брокертой байгуулсан гэрээг ирүүлж бүртгүүлнэ.
  6. Худалдан авах санал гаргагчийн брокер нь арилжаанд оролцохдоо дараах үүргийг хүлээнэ. Үүнд:
     1. Биржээс олгосон арилжааны системд хандах эрхээр нэвтэрч арилжаанд оролцох;
     2. Өөрийн тоног төхөөрөмж, программ хангамжийн бэлэн байдлыг хангаж арилжаанд оролцох;
     3. Арилжааны системд нэвтрэх эрхийг бусдад дамжуулах, шилжүүлэх, нууцлалыг алдагдуулахгүй байх, үүнээс үүсэх хохирлыг бүрэн хариуцах;
     4. Арилжааны системтэй холбоотой ямар нэг алдаа илэрвэл Биржид яаралтай мэдэгдэж шаардлагатай арга хэмжээ авч ажиллах.
  7. Худалдан авагч, түүний брокер нь арилжааны явцад захиалгын санд оруулах худалдан авах үнийн саналын үнэн зөв, түүнээс үүсэх үр дагаврыг бүрэн хариуцна.
  8. Худалдан авагч эсхүл түүний брокерын буруутай үйлдэл, эс үйлдэхүйн улмаас үнийн саналыг захиалгын санд буруу оруулсан нь тухайн үнээр хийгдсэн хэлцлийг цуцлах үндэслэл болохгүй.

## **АРИЛЖАА ЗОХИОН БАЙГУУЛАХ**

* 1. Бирж арилжааг ажлын өдрүүдэд 10:00-17:30 цагийн хооронд зохион байгуулна.
  2. Бирж нь уул уурхайн бүтээгдэхүүний захиалгыг худалдагч, түүний брокероос ирүүлсэн доод үнээс эхлэн цахимаар үнэ хаялцуулан нээлттэйгээр арилжина.
  3. Арилжааны дуудах доод үнийн хамгийн бага өөрчлөлтийн хэмжээ худалдагчийн ирүүлсэн захиалгад өөрөө тогтоогүй тохиолдолд тонн тутамд 0.5 ам.доллар эсхүл 5 юаньтай дүйцэхүйц байна.
  4. Бирж нь худалдахаар зарласан нэг захиалгыг нэг худалдан авагчид худалдана.
  5. Арилжаа нь дараах 3 үе шаттайгаар явагдана:
     1. захиалга бүртгэх үе;
     2. дуудах үе;
     3. хэлцэл хийгдэх үе.
  6. Биржийн арилжааны систем худалдан авах захиалгыг үнийн болон цаг хугацааны дарааллаар эрэмбэлнэ.
  7. Худалдан авах захиалга бүртгэх үе нь 60 минутын хугацаанд үргэлжлэх бөгөөд энэ үед худалдан авах захиалгыг өөрчлөх эсхүл цуцалж болно.
  8. Худалдан авах захиалга бүртгэх үе дууссаны дараа дуудах үе нь 1 минут үргэлжлэх бөгөөд энэ үед шинээр захиалга оруулах, үнийг бууруулан захиалгад өөрчлөлт оруулах боломжгүй.
  9. Дуудах үед худалдан авагч, эсхүл түүний брокер нь өөрийн оруулсан үнийн саналыг өсгөж, шинэ үнэ оруулж болох бөгөөд үнэ шинэчлэгдсэн тохиолдол бүрд дуудах үе 1 минутаас эхлэн тоологдоно.
  10. Дуудах үеийн 1 минутын хугацаанд үнэ шинэчлэгдээгүй тохиолдолд хамгийн өндөр үнийн саналаар хэлцэл хийгдэнэ.
  11. Энэхүү журмын 3.39-д заасны дагуу хэлцэл хийгдсэнээр тухайн арилжаа дуусгавар болно.
  12. Бүртгэх үед зөвхөн нэг этгээд оролцсон бол тухайн арилжаа дуудах үе рүү шилжихгүй бөгөөд хэлцэл тухайн үнээр хийгдэнэ.
  13. Брокер нь өөрийн буруутай үйлдэл, эс үйлдэхүйгээр харилцагчийн өгсөн захиалгаас өөр захиалга биржид бүртгүүлж, арилжааны гэрээ байгуулах үүрэг хүлээсэн бол тухайн арилжааны гэрээний үүрэг хариуцлагыг брокер хүлээж харилцагчийн дэнчинг өөрийн хөрөнгөөр буцаан олгоно.

# **ДӨРӨВ. ХЭЛЦЛИЙН ТАЙЛАН**

4.1. Бирж нь арилжаа зохион байгуулагдаж дууссанаас хойш ажлын 1 өдрийн дотор арилжааны мэдээг өөрийн албан ёсны цахим хуудсаар мэдээлэх бөгөөд мөн баталгаажсан хэлцлийн тайланг худалдагч, худалдан авагч тал эсхүл тэдгээрийн брокерт цахимаар хүргүүлнэ.

4.2. Худалдагч талд хүргүүлэх баталгаажсан хэлцлийн тайланд дараах мэдээлэл тусгагдсан байна. Үүнд:

* + 1. хэлцэл хийгдсэн үнэ, хэлцлийн дугаар;
    2. худалдан авахаар шалгарсан хуулийн этгээдийн албан ёсны нэр, хаяг, утасны дугаар, и-мэйл;
    3. Арилжааны гэрээг бичгээр байгуулах, хэлцлийн төлбөр төлөх нөхцөл зэрэг шаардлагатай бусад мэдээлэл.
  1. Худалдан авахаар шалгарсан талд хүргүүлэх баталгаажсан хэлцлийн тайланд дараах мэдээлэл тусгагдсан байна. Үүнд:
     1. худалдагчийн албан ёсны нэр, хаяг, холбоо барих утасны дугаар, и-мэйл хаяг;
     2. худалдагч талтай экспортын гэрээ байгуулах хугацаа, хэлцлийн төлбөр төлөх нөхцөл, арилжааны шимтгэл төлөхтэй холбоотой мэдээлэл;
     3. Хэлцлийг хүчингүйд тооцож, арилжааны дэнчинг худалдагч талд шилжүүлэх нөхцөл зэрэг шаардлагатай бусад мэдээлэл.
  2. Арилжааны төлбөр тооцоог гүйцэтгэхтэй холбоотой харилцааг тухайлсан журмаар зохицуулна.

# **ТАВ. АРИЛЖААНЫ МЭДЭЭЛЛИЙН ИЛ ТОД БАЙДАЛ**

* 1. Бирж нь арилжааны болон ханшийн мэдээллийн сан бүрдүүлж, олон нийтэд арилжааны систем болон цахим хуудсаар дамжуулан тогтмол мэдээлнэ.
  2. Арилжааны мэдээнд дараах мэдээлэл тусгагдсан байна. Үүнд:
     1. Арилжаа зохион байгуулагдсан он, сар, өдөр;
     2. Арилжаанд оролцсон нийт худалдан авах санал гаргагчдын тоо;
     3. Худалдагч хуулийн этгээдийн нэр, албан ёсны хаяг;
     4. Захиалгын бүртгэлийн дугаар;
     5. Доод үнэ;
     6. Хэлцэл хийгдсэн үнэ;
     7. Гэрээний нийт үнийн дүн;
     8. Үнийн өсөлтийн хувь;
     9. Арилжсан уул уурхайн бүтээгдэхүүний төрөл, ангилал, чанарын үзүүлэлт;
     10. Холбогдох хууль тогтоомж, журамд заасан бусад мэдээлэл.
  3. Бирж нь арилжааны үнэ, хэмжээ, бүтээгдэхүүний төрөл, ангилал, худалдан авагчийн оршин байгаа улс, арилжаа зохион байгуулагдсан он, сар, өдөр зэрэг үзүүлэлтээр өдөр, долоо хоног, сар, жилээр тогтмол мэдээлнэ.
  4. Бирж бүртгэлд байгаа форвард гэрээний талаарх дор дурдсан мэдээллийг цахим хуудсаар дамжуулан нийтэд мэдээлнэ:
     1. Гэрээний нэр, код;
     2. Гэрээ дуусгавар болох хугацаа;
     3. Худалдагчийн зарласан доод үнэ;
     4. Төлбөр тооцоо хийх үнэ;
     5. Арилжааны хэмжээ;
     6. Нийтэд хүргэх шаардлагатай бусад мэдээлэл.
  5. Бирж, брокер, итгэмжлэгдсэн агуулах болон зах зээлийн бусад оролцогчид нь нийтэд зарлахаас бусад мэдээллийг задруулахыг хориглох бөгөөд холбогдох хууль тогтоомжийн дагуу харилцагчийн арилжааны мэдээллийн нууцыг чандлан хадгална.

# **ЗУРГАА. АРИЛЖААТАЙ ХОЛБООТОЙ МАРГААН**

6.1. Арилжаанд оролцогч нь арилжаатай холбоотой гомдлоо тухайн арилжаа хийгдсэнээс хойш 30 хоногийн дотор биржийн дэргэдэх Маргаан таслах зөвлөлд гаргаж болно.

6.2. Худалдагч болон худалдан авагчийн хооронд байгуулсан гэрээтэй холбоотой аливаа маргааныг бирж хариуцахгүй.

6.3. Хэрэв арбитрын хэлэлцээртэй бол биржийн арилжаанд оролцогчийн хооронд гарсан маргааныг арбитрын журмаар шийдвэрлэнэ.

# **ДОЛОО. БУСАД**

* 1. Арилжаанд оролцогч нь гэрээгээр хүлээсэн үүргээ биелүүлээгүй тохиолдолд Бирж нь холбогдох журмын дагуу дараах арга хэмжээг авч хэрэгжүүлнэ. Үүнд:
     1. Сануулах;
     2. Арилжаанд оролцох эрхийг түр хязгаарлах;
     3. Дэнчин хэлбэрээр байршуулсан хөрөнгийг гэрээний төлбөрт суутгах;
     4. Гишүүнээс хасах;
     5. Журамд заасан бусад арга хэмжээ;
  2. Талуудын хооронд үүссэн маргааныг Биржийн дэргэдэх Маргаан таслах зөвлөлд хандаж шийдвэрлүүлнэ.
  3. Бирж арилжаа, төлбөр тооцоотой холбоотой баримт материалд архивын нэгж үүсгэн 10-аас доошгүй жилийн хугацаанд хадгална.
  4. Бирж нь энэхүү журамд нийцүүлэн нарийвчилсан журам, зааврыг батлан хэрэгжүүлж болно.
  5. Арилжааны явцад Биржийн арилжааны системд доголдол үүсэх болон бусад давагдашгүй хүчин зүйлийн улмаас тухайн арилжаа зохион байгуулагдах боломжгүй болсон тохиолдолд тухайн арилжааг цуцалж, дахин зохион байгуулна.
  6. Энэхүү журмын хэрэгжилтэд Биржийн хяналт шалгалтын алба, дотоод хяналтын нэгж хяналт тавина.

---о0о---

*Хавсралт 1.*

**УУЛ УУРХАЙН БҮТЭЭГДЭХҮҮН ХУДАЛДАХ ЗАХИАЛГА**

|  |  |  |
| --- | --- | --- |
| Огноо:.......................... | Дугаар:......................... | Улаанбаатар хот |

Бид ........................................................... [уул уурхайн бүтээгдэхүүн худалдагч аж ахуйн нэгж, түүнийг төлөөлж] энэхүү маягт, түүнд хавсаргасан баримт бичгийн үнэн зөвийг бүрэн хариуцах бөгөөд худалдан авах санал гаргагчид хүргэвэл зохих мэдээллийг үнэн зөв, бүрэн тусгасан болно.

|  |  |  |
| --- | --- | --- |
| **Д/д** | **Уул уурхайн бүтээгдэхүүний худалдагчийн мэдээлэл** | |
| 1.1 | Оноосон нэр: |  |
| 1.2 | Бүртгэлтэй улс, улсын бүртгэлийн  дугаар: |  |
| 1.3 | Регистрийн дугаар: |  |
| 1.4 | Үйл ажиллагааны чиглэл: |  |
| 1.5 | Оршин байх албан  ёсны хаяг:  */Монгол Улсад төлөөлөгчийн*  *газартай бол*  *түүний хаягийг мөн бичнэ/* |  |
| 1.6 | Шуудангийн болон цахим  шуудангийн хаяг, холбоо барих  утас: |  |
| 1.7 | Энэхүү маягттай холбоотой  асуудлыг хариуцах этгээдийн  нэр, албан тушаал, хаяг, холбоо  барих утас: |  |
| 1.8 | Компанийн одоогийн  гүйцэтгэх удирдлага эсхүл  удирдлагын баг /байхгүй бол эрх  бүхий албан тушаалтан/-ийн  гишүүдийн товч мэдээлэл: |  |
| 1.9 | Төлбөр, тооцоог гүйцэтгэх банк,  дансны мэдээлэл: |  |
| 1.10 | Худалдан авагчид хүргэвэл зохих  нэмэлт мэдээлэл: |  |

|  |  |  |
| --- | --- | --- |
| **2.** | **Арилжигдах бүтээгдэхүүний мэдээлэл** | |
| 2.1 | Арилжигдах бүтээгдэхүүний багц, тоо хэмжээ (тонн): | ..... багц буюу нийт ..... тонн |
| 2.2 | Бүтээгдэхүүн төрөл ангилал: |  |
| 2.3 | Бүтээгдэхүүний чанарын үзүүлэлт:  */Стандарт чанарын үзүүлэлтүүд/* |  |
| 2.4 | Арилжаа зохион байгуулагдах  огноо: |  |
| 2.5 | Дуудах доод үнэ, валютын төрөл: |  |
| 2.6 | Дуудах үед үнэ өсгөх хамгийн  бага дүн, нэгж (tick size): |  |
| 2.7 | Дэнчингийн хэмжээ: |  |
| 2.8 | Дэнчин байршуулах дансны  дугаар: |  |
| 2.9 | Чанарын шинжилгээ хийсэн итгэмжлэгдсэн лабораторийн мэдээлэл:  /нэр, хаяг, холбоо барих утас/ |  |
| 2.10 | Итгэмжлэгдсэн лабораторийн  шинжилгээний товч дүгнэлт, чанарын үзүүлэлт: | |  |  | | --- | --- | | Жишиг үзүүлэлт: | | | Хэмжигдэхүүн | Чанарын үзүүлэлт /Өөрчлөлтийн хувь\*/ | | Үзүүлэлт 1 |  | | Үзүүлэлт 2 |  | | Үзүүлэлт 3 |  | | Үзүүлэлт 4 |  | |
| 2.11 | Бүтээгдэхүүн нийлүүлэх цэг |  |
| 2.12 | Бүтээгдэхүүн хүргэж өгөх сүүлийн  хугацаа /огноо/: |  |
| 2.13 | Бүтээгдэхүүн нийлүүлэх хугацаа |  |
| 2.14 | |  |  |  |  | | --- | --- | --- | --- | | Бүтээгдэхүүн нийлүүлэх хуваарь | | | | | Нийлүүлэх  хуваарьт өдөр |  |  |  | | Төлбөр  төлөх  хугацаа |  |  |  | | Нийлүүлэх  Хэмжээ  /тонн/ |  |  |  | | |

*/Бид энэхүү маягт болон түүнд хавсаргасан баримт, бичгийг төрийн эрх бүхий байгууллага болон олон нийтэд мэдээллэхийг зөвшөөрч байна/*

**Бүтээгдэхүүн арилжих захиалга хүргүүлсэн:**

Овог, нэр: .....................................

Албан тушаал: “.....................................” ХХК-ийн

................................

Гарын үсэг:

(Тамга/тэмдэг)

**ТУСГАЙ ТЭМДЭГЛЭЛ** /зөвхөн Биржийн албан хэрэгцээнд/

|  |  |  |  |
| --- | --- | --- | --- |
| Захиалга хүлээн авсан | Захиалга хүлээн авсан | Захиалга, түүнд | |
| ажилтны овог, нэр: | огноо, цаг, минут: | хавсаргасан баримтын | |
|  |  | тоо /нүүрээр/: | |
|  |  |  |  |
|  |  |  |  |

---о0о---